CELEX: 32015R0938
Language: bg
Date: 2015-06-09 00:00:00
Title: Регламент (ЕС) 2015/938 на Европейския парламент и на Съвета от 9 юни 2015 година относно предпазните мерки, предвидени в Споразумението между Европейската икономическа общност и Кралство Норвегия

25.6.2015   
            
            
               BG
            
            
               Официален вестник на Европейския съюз
            
            
               L 160/57
            
         РЕГЛАМЕНТ (ЕС) 2015/938 НА ЕВРОПЕЙСКИЯ ПАРЛАМЕНТ И НА СЪВЕТА
   от 9 юни 2015 година
   относно предпазните мерки, предвидени в Споразумението между Европейската икономическа общност и Кралство Норвегия
   (кодифициран текст)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 207, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:
   
               (1)
            
            
               Регламент (ЕИО) № 1692/73 на Съвета (2) е неколкократно и съществено изменян (3). С оглед постигане на яснота и рационалност посоченият регламент следва да бъде кодифициран.
            
         
               (2)
            
            
               На 14 май 1973 г. в Брюксел беше подписано Споразумение между Европейската икономическа общност и Кралство Норвегия (4) („Споразумението“).
            
         
               (3)
            
            
               Необходимо е да се определят подробни правила за прилагане на предпазните клаузи и предохранителните мерки, предвидени в членове 22—27 от Споразумението.
            
         
               (4)
            
            
               За прилагането на двустранните предпазни клаузи на Споразумението се изискват еднакви условия за приемането на предпазните мерки. Тези мерки следва да се приемат в съответствие с Регламент (ЕС) № 182/2011 на Европейския парламент и на Съвета (5).
            
         
               (5)
            
            
               Комисията следва да приема актове за изпълнение с незабавно приложение, когато в надлежно обоснованите случаи, свързани със ситуациите, посочени в членове 24, 24а и 26 от Споразумението, или в случай на експортни субсидии, които имат пряко и непосредствено въздействие върху търговията, наложителни причини за спешност изискват това,
            
         ПРИЕХА НАСТОЯЩИЯ РЕГЛАМЕНТ:
   Член 1
   Комисията може да вземе решение да сезира Съвместния комитет, учреден по силата на Споразумението между Европейската икономическа общност и Кралство Норвегия („Споразумението“), относно мерките, предвидени в членове 22, 24, 24а и 26 от Споразумението. При необходимост Комисията приема тези мерки съгласно процедурата по разглеждане, посочена в член 6, параграф 2 от настоящия регламент.
   Комисията информира държавите-членки, ако реши да отнесе даден въпрос до Съвместния комитет.
   Член 2
   1.   В случай на практика, която може да оправдае прилагането от страна на Съюза на мерките, предвидени в член 23 от Споразумението, Комисията, след проучване на случая по своя инициатива или по искане на някоя държава-членка, решава дали подобна практика е съвместима със Споразумението. При необходимост Комисията приема предпазни мерки съгласно процедурата по разглеждане, посочена в член 6, параграф 2 от настоящия регламент.
   2.   В случай на практика, която може да предизвика прилагането спрямо Съюза на предпазни мерки по силата член 23 от Споразумението, Комисията, след проучване на случая, решава дали подобна практика е съвместима с принципите, определени в Споразумението. При необходимост тя изготвя съответните препоръки.
   Член 3
   В случай на практика, която може да оправдае прилагането от страна на Съюза на мерките, предвидени в член 25 от Споразумението, се прилагат процедурите, установени от Регламент (ЕО) № 597/2009 на Съвета (6) и Регламент (ЕО) № 1225/2009 на Съвета (7).
   Член 4
   1.   Когато извънредни обстоятелства налагат предприемането на незабавни действия в ситуациите, посочени в членове 24, 24а и 26 от Споразумението, или в случай на експортни субсидии, които имат пряко и непосредствено въздействие върху търговията, предохранителните мерки, предвидени в член 27, параграф 3, буква д) от Споразумението, могат да бъдат приети от Комисията съгласно процедурата по разглеждане, посочена в член 6, параграф 2 от настоящия регламент, или в спешни случаи в съответствие с член 6, параграф 3 от настоящия регламент.
   2.   Когато някоя държава-членка отправи искане към Комисията да предприеме действия, Комисията взема решение по искането в максимален срок от пет работни дни, считано от датата на получаването му.
   Член 5
   Комисията отговаря за нотифицирането от името на Съюза на Съвместния комитет, предвидено в член 27, параграф 2 от Споразумението.
   Член 6
   1.   Комисията се подпомага от Комитета по защитни мерки, създаден съгласно член 3, параграф 1 от Регламент (ЕС) 2015/478 на Европейския парламент и на Съвета (8). Този комитет е комитет по смисъла на Регламент (ЕС) № 182/2011.
   2.   При позоваване на настоящия параграф се прилага член 5 от Регламент (ЕС) № 182/2011.
   3.   При позоваване на настоящия параграф се прилага член 8 от Регламент (ЕС) № 182/2011, във връзка с член 5 от него.
   Член 7
   Комисията включва информация за прилагането на настоящия регламент в годишния си доклад относно прилагането и изпълнението на мерките за защита на търговията, който се представя на Европейския парламент и на Съвета съгласно член 22а от Регламент (ЕО) № 1225/2009.
   Член 8
   Регламент (ЕИО) № 1692/73 се отменя.
   Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение II.
   Член 9
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Страсбург на 9 юни 2015 година.
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         Z. KALNIŅA-LUKAŠEVICA
      
   
   
      (1)  Позиция на Европейския парламент от 29 април 2015 г. (все още непубликувана в Официален вестник) и решение на Съвета от 28 май 2015 г.
   
      (2)  Регламент (ЕИО) № 1692/73 на Съвета от 25 юни 1973 г. относно предпазните мерки, предвидени в Споразумението между Европейската икономическа общност и Кралство Норвегия (ОВ L 171, 27.6.1973 г., стр. 103).
   
      (3)  Вж. приложение I.
   
      (4)  ОВ L 171, 27.6.1973 г., стр. 2.
   
      (5)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).
   
      (6)  Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (ОВ L 188, 18.7.2009 г., стр. 93).
   
      (7)  Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (ОВ L 343, 22.12.2009 г., стр. 51).
   
      (8)  Регламент (ЕС) 2015/478 на Европейския парламент и на Съвета от 11 март 2015 г. относно общите правила за внос (ОВ L 83, 27.3.2015 г., стр. 16).
   
      ПРИЛОЖЕНИЕ I
      
         Отмененият регламент и списък на неговите последователни изменения
      
      
                  Регламент (ЕИО) № 1692/73 на Съвета
                  (ОВ L 171, 27.6.1973 г., стр. 103).
               
               
                   
               
            
                  Регламент (ЕИО) № 641/90 на Съвета
                  (ОВ L 74, 20.3.1990 г., стр. 5).
               
               
                   
               
            
                  Регламент (ЕС) № 37/2014 на Европейския парламент и на Съвета
                  (ОВ L 18, 21.1.2014 г., стр. 1).
               
               
                  Само точка 3 от приложението
               
            
   
      ПРИЛОЖЕНИЕ II
      
         Таблица на съответствието
      
      
                  Регламент (ЕИО) № 1692/73
               
               
                  Настоящият регламент
               
            
                  Членове 1 до 4
               
               
                  Членове 1 до 4
               
            
                  Член 6
               
               
                  Член 5
               
            
                  Член 7
               
               
                  Член 6
               
            
                  Член 8
               
               
                  Член 7
               
            
                  —
               
               
                  Член 8
               
            
                  —
               
               
                  Член 9
               
            
                  —
               
               
                  Приложение I
               
            
                  —
               
               
                  Приложение II